

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ............. | ................./…./202… |

ΣΥΜΒΑΣΗ

Στο Δήμο**..........**του Νομού **…………….**σήμερα ....**/.../202…** οι παρακάτω υπογράφοντες:

**α)**Ο**..................**νομίμως εκπροσωπούμενος από τον……… αυτούκ. **..........................**στο εξής καλούμενος Φορέας

αφού έλαβε υπόψη του:

..........................................

**β)**Η **Παναγιώτα Αργυρίδη Κούνδουρου,** ως νόμιμη εκπρόσωπος της εταιρίας ΔΗΜΟΣΝΕΤ ΒΑΣΗ ΔΕΔΟΜΕΝΩΝ (Κύπρος) ΛΤΔ, που εδρεύει στον Αγ. Αντώνιο Λευκωσίας (οδός Καλλιπόλεως και Ιφιγενείας 17, Τ.Κ. 1055, ΑΦΜ: 10391504Α, Τμήμα Φορολογίας του Υπουργείου Οικονομικών Κύπρου, τηλ. 00357 22496854), στο εξής καλούμενη Δίκτυο

Συμφώνησαν και συναποδέχθηκαν τα ακόλουθα:

**Άρθρο 1**

**Σκοπός – Αντικείμενο**

Σκοπός της σύμβασης είναι η απόκτηση του δικαιώματος χρήσης των παρακάτω διαδικτυακών βάσεων δεδομένων του Δικτύου και των περιεχομένων και πληροφοριών, που εμπεριέχονται σε αυτή ή σε συνεργαζόμενα sites:

Ι. Βάση δεδομένων «ΔήμοςΝΕΤ», που βρίσκεται στην ηλεκτρονική διεύθυνση [www.dimosnet.gr](http://www.dimosnet.gr).

Οι παρεχόμενες υπηρεσίες των ανωτέρω βάσεων δεδομένων περιγράφονται αναλυτικά στο **Παράρτημα Ι** «Υπηρεσίες των βάσεων δεδομένων», το οποίο αποτελεί αναπόσπαστο τμήμα της παρούσας σύμβασης.

**Άρθρο 2**

**Όροι χρήσης**

Οι όροι χρήσης των παραπάνω βάσεων δεδομένων του Δικτύου περιγράφονται αναλυτικά στις ανωτέρω ηλεκτρονικές διευθύνσεις, αλλά και στο Παράρτημα ΙΙ «Όροι χρήσης», το οποίο αποτελεί αναπόσπαστο τμήμα της παρούσας σύμβασης. Ο Φορέας παραχωρεί τη συγκατάθεσή του στους κατωτέρω όρους χρήσης, που ισχύουν για το σύνολο του περιεχομένου, των σελίδων και των αρχείων που περιλαμβάνονται στο Δίκτυο. Συνεπώς, οφείλει να διαβάσει προσεκτικά τους όρους αυτούς πριν από την επίσκεψη ή τη χρήση των σελίδων και των υπηρεσιών του Δικτύου. Εάν δε συμφωνεί, τότε οφείλει να μην κάνει χρήση των υπηρεσιών και του περιεχομένου του Δικτύου. Ο Φορέας παρακαλείται να ελέγχει το περιεχόμενο των συγκεκριμένων σελίδων για ενδεχόμενες αλλαγές. Η εξακολούθηση της χρήσης του Δικτύου ακόμη και μετά τις όποιες αλλαγές σημαίνει την ανεπιφύλακτη, εκ μέρους του Φορέα, αποδοχή των όρων αυτών.

**Άρθρο 3**

**Διάρκεια σύμβασης**

Η διάρκεια της παρούσας σύμβασης ορίζεται για ένα έτος και αρχίζει από την ημερομηνία υπογραφής της.

**Άρθρο 4**

**Τρόπος παροχής της υπηρεσίας**

Οι υπηρεσίες θα παρέχονται αποκλειστικά και μόνο μέσω του διαδικτύου. Ο Φορέας παραλαμβάνει τον κωδικό ο οποίος εξασφαλίζει σε κάθε περίπτωση την πρόσβαση για ένα έτος. Το τίμημα της υπηρεσίας αφορά την απόκτηση του κωδικού πρόσβασης.

Επίσης το Δίκτυο μπορεί να αλλάξει οποιαδήποτε στιγμή την ονομασία της βάσης δεδομένων, αφού ενημερώσει, ένα μήνα πριν, το Φορέα.**Το Δίκτυο μπορεί να προβαίνει σε συνεργασίες με άλλα sitesγια την παροχή επιπρόσθετων υπηρεσιών. Για τα sitesαυτά ισχύουν οι ίδιοι όροι που διέπονται από την παρούσα σύμβαση.**

**Άρθρο 5**

**Αξία σύμβασης**

Το κόστος αγοράς των κωδικών πρόσβασης στις διαδικτυακές βάσεις δεδομένων για ένα έτος αντιστοιχεί στο ποσό των **………€**, όπως αναλύεται στον κατωτέρω πίνακα:

|  |  |
| --- | --- |
| **Παρεχόμενες υπηρεσίες: Βάση δεδομένων ΔήμοςΝΕΤ (**[**www.dimosnet.gr**](http://www.dimosnet.gr)**)** | **Ποσό ετήσιας πρόσβασης** |
| Δυνατότητα απεριόριστης πρόσβασης για ένα έτος στις υπηρεσίες που προσφέρει η βάση δεδομένωντης ΔήμοςΝΕΤ, όπως περιγράφονται στο Παράρτημα Ι. | **………€** |
| **Σύνολο:** | **………€** |

Για την κάλυψη της δαπάνης της παρούσας σύμβασης έχει δεσμευτεί πίστωση …… ευρώ σε βάρος του ΚΑ …….. του προϋπολογισμού με την υπ’ αριθ. ……….. απόφαση ανάληψης υποχρέωσης, επί της οποίας υπάρχει βεβαίωση του Προϊσταμένου της Οικονομικής Υπηρεσίας, για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της αντίστοιχης πίστωσης.

Η λήξη της σύμβασης επέρχεται με τη λήξη της περιόδου ισχύος του κωδικού πρόσβασης.

**Άρθρο 6**

**Τρόπος καταβολής ποσού**

Η αμοιβή καταβάλλεται με την παράδοση του κωδικού πρόσβασης, από το Δίκτυο στο Φορέα και αφορά ακριβώς την απόκτηση του κωδικού αυτού. Η παροχή της υπηρεσίας συνίσταται ουσιαστικά στη δυνατότητα χρησιμοποίησης των βάσεων δεδομένων, η οποία παρέχεται μέσω του διαδικτύου.

Με την παράδοση των κωδικών αρμόδια επιτροπή καλείται να διαπιστώσει εάν οι κωδικοί λειτουργούν κανονικά και εξασφαλίζουν την πρόσβαση σε όλες τις υπηρεσίες της βάσης δεδομένων.

Ο Φορέας υποχρεούται να εξοφλεί τους λογαριασμούς του εντός εξήντα (60) ημερών από την ημερομηνία έκδοσης τους. Σε περίπτωση παρέλευσης του παραπάνω χρονικού διαστήματος οι οφειλές του θα θεωρούνται ληξιπρόθεσμες και απαιτητές, επιβαρυνόμενες με τόκο με νόμιμο επιτόκιο υπερημερίας υπολογιζόμενου από την ημερομηνία που οι οφειλές κατέστησαν ληξιπρόθεσμες.

Το Δίκτυο δικαιούται να αναστέλλει το δικαίωμα του Φορέα στην πρόσβαση στη βάση δεδομένων, εφόσον αυτός δεν εξοφλεί τους λογαριασμούς του εντός ενενήντα (90) ημερών από την ημερομηνία έκδοσής τους. Επίσης το Δίκτυο μπορεί να καταγγείλει άμεσα την παρούσα σύμβαση, με υπαιτιότητα του Φορέα, εάν αυτός δεν εξοφλήσει το λογαριασμό του εντός εκατόν είκοσι (120) ημερών από την ημερομηνία έκδοσής του. Σε όλες τις παραπάνω περιπτώσεις ο Φορέας παραμένει υπόχρεος για όλες τις οφειλές του προς την εταιρεία.

**Άρθρο 7**

**Τελικές διατάξεις**

Οι ανωτέρω όροι και προϋποθέσεις χρήσης του Δικτύου, καθώς και οποιαδήποτε τροποποίηση, αλλαγή ή αλλοίωσή τους διέπονται και συμπληρώνονται από το ελληνικό δίκαιο, το δίκαιο της ευρωπαϊκής ένωσης και τις σχετικές διεθνείς συνθήκες.

Οποιαδήποτε διάταξη των ανωτέρω όρων καταστεί αντίθετη προς το νόμο, παύει αυτοδικαίως να ισχύει και αφαιρείται από το παρόν, χωρίς σε καμία περίπτωση να θίγεται η ισχύς των λοιπών όρων.

Αφού συντάχθηκε η σύμβαση σε τρία αντίγραφα, δύο για το Φορέα και ένα για το Δίκτυο, διαβάστηκε και υπογράφτηκε από τους δύο συμβαλλόμενους, οι οποίοι συμφωνούν, συνομολογούν και συναποδέχονται τα παραπάνω.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για το ………** **…** | **ΓΙΑ ΤΗ ΔΗΜΟΣΝΕΤ**  **Παναγιώτα Αργυρίδη Κούνδουρου**  **Νόμιμη Εκπρόσωπος** |

**ΠΑΡΑΡΤΗΜΑ Ι – Υπηρεσίες των βάσεων δεδομένων**

**Ι. Της βάσης δεδομένων «ΔήμοςΝΕΤ»**

Στη βάση δεδομένων της ΔήμοςΝΕΤ, που βρίσκεται στην ηλεκτρονική διεύθυνση www.dimosnet.gr. Στην εν λόγω βάση βρίσκονται, μεταξύ άλλων, οι παρακάτω θεματικές ενότητες, που αφορούν τους Ο.Τ.Α. και τα νομικά τους πρόσωπα:

* **ΟΙΚΟΝΟΜΙΚΑ ΤΩΝ ΟΤΑ**
* **ΠΡΟΣΩΠΙΚΟ**
* **ΟΡΓΑΝΑ ΔΙΟΙΚΗΣΗΣ**
* **ΔΙΟΙΚΗΤΙΚΑ - ΝΟΜΙΚΑ ΘΕΜΑΤΑ**
* **ΑΔΕΙΟΔΟΤΗΣΕΙΣ**
* **ΝΟΜΙΚΑ ΠΡΟΣΩΠΑ ΟΤΑ**
* **ΑΡΜΟΔΙΟΤΗΤΕΣ ΔΗΜΩΝ**
* **ΝΟΜΟΘΕΣΙΑ – ΝΟΜΟΛΟΓΙΑ**
* **ΕΡΩΤΗΣΕΙΣ – ΑΠΑΝΤΗΣΕΙΣ**
* **ΗΜΕΡΟΛΟΓΙΟ ΕΝΕΡΓΕΙΩΝ**
* **ΕΝΗΜΕΡΩΤΙΚΑ ΔΕΛΤΙΑ**
* **ΆΡΘΡΑ ΔΗΜΟΣΝΕΤ**
* **ΤΑ ΦΕΚ ΤΟΥ ΔΗΜΟΥ ΜΟΥ (από 01.01.2011)**

Μέσω της βάσης δεδομένων παρέχεται:

1. Καθημερινή, συνεχής και αδιάλειπτη ανανέωση των περιεχομένων ανάλογα με τις αλλαγές, που επέρχονται στο νομικό καθεστώς, που διέπει τη λειτουργία των ΟΤΑ και των νομικών προσώπων τους.
2. Εκατοντάδες εξαιρετικά αναλυτικά υποδείγματα και απλά βήματα ενεργειών
3. Καθημερινή αποστολή Ενημερωτικού Δελτίου με όλους τους νόμους, τις εγκυκλίους, τις αποφάσεις, τα έγγραφα που έχουν εκδοθεί και δημοσιευτεί μέσα στην ημέρα. Επιπλέον, αποστολή άρθρων της ΔήμοςΝΕΤ επί επίκαιρων θεμάτων.
4. Εύκολη εκτύπωση ή μεταφορά των αρχείων σε ηλεκτρονική μορφή

**ΠΑΡΑΡΤΗΜΑ ΙΙ – Όροι χρήσης**

**Α. Δικαιώματα πνευματικής και βιομηχανικής ιδιοκτησίας**

Εκτός των ρητά αναφερόμενων εξαιρέσεων (πνευματικά δικαιώματα τρίτων, συνεργατών και φορέων), όλο το περιεχόμενο του Δικτύου, συμπεριλαμβανομένων εικόνων, γραφικών, φωτογραφιών, σχεδίων, κειμένων, των παρεχομένων υπηρεσιών και γενικά όλων των αρχείων αυτού του site, αποτελούν πνευματική ιδιοκτησία, κατατεθειμένα σήματα και σήματα υπηρεσιών του Δικτύου και προστατεύονται κατά τις σχετικές διατάξεις του ελληνικού δικαίου, του ευρωπαϊκού δικαίου και των διεθνών συμβάσεων. Συνεπώς, κανένα εξ αυτών δε δύναται να αποτελέσει εν όλω ή εν μέρει αντικείμενο πώλησης, αντιγραφής, τροποποίησης, αναπαραγωγής, αναδημοσίευσης ή να "φορτωθεί", να μεταδοθεί ή να διανεμηθεί με οποιονδήποτε τρόπο.

Εξαιρείται η περίπτωση της μεμονωμένης αποθήκευσης ενός και μόνου αντιγράφου τμήματος του περιεχομένου σε έναν απλό προσωπικό Η/Υ (ηλεκτρονικό υπολογιστή) για υπηρεσιακή και όχι δημόσια ή εμπορική χρήση και χωρίς απαλοιφή της ένδειξης προέλευσής τους από το Δίκτυο, χωρίς να θίγονται με κανένα τρόπο τα σχετικά δικαιώματα πνευματικής και βιομηχανικής ιδιοκτησίας.

Τα λοιπά προϊόντα ή υπηρεσίες που αναφέρονται στις ηλεκτρονικές σελίδες του παρόντος κόμβου και φέρουν τα σήματα των αντίστοιχων οργανισμών, εταιρειών, συνεργατών φορέων, ενώσεων ή εκδόσεων, αποτελούν δική τους πνευματική και βιομηχανική ιδιοκτησία και συνεπώς οι φορείς αυτοί φέρουν τη σχετική ευθύνη.

**Β. Ευθύνη Φορέα**

Ο χρήστης των σελίδων και των υπηρεσιών του Δικτύου αναλαμβάνει την ευθύνη για οποιαδήποτε ζημία προκαλείται στο Δίκτυο από κακή ή αθέμιτη χρήση των σχετικών υπηρεσιών ή σε συνεργαζόμενα sites.

**Γ. Περιορισμός ευθύνης Δικτύου**

Το Δίκτυο δεν εγγυάται ότι οι σελίδες, οι υπηρεσίες, οι επιλογές και τα περιεχόμενα θα παρέχονται χωρίς διακοπή, εντός φυσικά εύλογου χρονικού διαστήματος.

Το Δίκτυο αναλαμβάνει την υποχρέωση να καταβάλει κάθε δυνατή προσπάθεια για την καλή και εύρυθμη λειτουργία της διαδικτυακής εφαρμογής και των περιεχομένων της καθώς επίσης υποχρεούται για τη σωστή μεταφορά και καταχώρηση των νομικών κειμένων.

Το Δίκτυο αναλαμβάνει τη συλλογή, επεξεργασία και διανομή του περιεχομένου του. Σε κάθε περίπτωση ο χρήστης είναι ο ίδιος και μόνο υπεύθυνος για την αξιολόγηση, αξιοποίηση των πληροφοριών. Ο χρήστης αναγνωρίζοντας την πολυπλοκότητα, την πολυνομία των διαδικασιών και της ελληνικής νομοθεσίας, οφείλει σε περίπτωση που έχει οποιαδήποτε αμφιβολία για την ορθότητα των καταχωρημένων πληροφοριών, να επικοινωνεί με το Δίκτυο για τη διασταύρωση της πληροφορίας αυτής, από τα πρωτότυπα κείμενα. Τα επεξηγηματικά κείμενα εκφράζουν σε κάθε περίπτωση τη γνώμη του Δικτύου και ο χρήστης οφείλει να προβεί στη διασταύρωση των πληροφοριών αυτών.

Συνομολογείται δε ρητά, ανεπιφύλακτα και κατηγορηματικά ότι το Δίκτυο δεν φέρει καμία ευθύνη για οποιαδήποτε άμεση, ή έμμεση ζημία, πιθανόν προκύψει σε βάρος του Φορέα ή σε βάρος κάποιου τρίτου για λόγο ή αιτία που δεν ευθύνεται το Δίκτυο.

**Δ. Αποκλεισμός νομικών συμβουλών**

Το περιεχόμενο και οι πληροφορίες που περιλαμβάνονται στο Δίκτυο αποτελούν μία προσφορά προς το Φορέα και δε δύνανται σε καμιά περίπτωση να εκληφθούν ως νομικές συμβουλές ούτε υποκρύπτουν σε καμία περίπτωση οποιαδήποτε τέτοια σχέση μεταξύ δικηγόρου και πελάτη ή προτροπή για την επιχείρηση ή μη συγκεκριμένων πράξεων.

**Ε. "Δεσμοί" (links) προς άλλα site**

Το Δίκτυο δεν ελέγχει τη διαθεσιμότητα, το περιεχόμενο, την πολιτική προστασίας των προσωπικών δεδομένων, την ποιότητα και την πληρότητα των υπηρεσιών άλλων websites και σελίδων στα οποία παραπέμπει μέσω "δεσμών", hyperlinks ή διαφημιστικών banners. Συνεπώς για οποιοδήποτε πρόβλημα παρουσιασθεί κατά την επίσκεψη / χρήση τους, οφείλει ο χρήστης να απευθύνεται απευθείας στα αντίστοιχα websites και σελίδες, τα οποία και φέρουν τη σχετική ευθύνη για την παροχή των υπηρεσιών τους. Το Δίκτυο σε καμία περίπτωση δεν πρέπει να θεωρηθεί ότι ενστερνίζεται ή αποδέχεται το περιεχόμενο ή τις υπηρεσίες των websites και των σελίδων στα οποία παραπέμπει ή ότι συνδέεται με αυτά κατά οποιονδήποτε άλλο τρόπο.

**ΣΤ. "Δεσμοί" (links) προς το Δίκτυο**

"Δεσμοί" προς το Δίκτυο επιτρέπονται μόνο προς την κεντρική σελίδα του και όχι προς τις σελίδες που έχουν (ενδεχομένως) κωδικό πρόσβασης, εκτός αν υπάρχει αντίθετη ρητή συμφωνία μεταξύ του Δικτύου και του παραπέμποντος σε αυτό φορέα. Εξάλλου, οι "δεσμοί" αυτοί πρέπει να δημιουργούνται μόνο μέσω hyperlinks και όχι μέσω εικόνων.

**Ζ. Newsletters - Ενημερωτικά Δελτία**

Τα newsletters τα οποία ο χρήστης των υπηρεσιών του Δικτύου λαμβάνει με την εγγραφή του στις λίστες παραληπτών (mailinglists) αποτελούν πνευματική ιδιοκτησία του Δικτύου και ως εκ τούτου προστατεύονται από τις σχετικές διατάξεις. Το Δίκτυο διατηρεί το δικαίωμα μη εγγραφής κάποιου προσώπου στις λίστες παραληπτών ή και της διαγραφής του από αυτές.